stanford-oval/wikipedia huggingface dataset:
Italialaisia kertomuksia 1900-luvulta
Novellit

Corrado Alvaro: Viisikymmentä liiraa, suom. Soma Rytkönen
Giovanni Arpino: Riikinkukko, suom. Soma Rytkönen
Riccardo Bacchelli: Neljäs vaimo, suom. Soma Rytkönen
Daniele Benati: Fausto Cicalan paluu, suom. Veera Alanärä
Vitaliano Brancati: Naapurin Carrubban kahdeksan miljoonaa, suom. Soma Rytkönen
Dino Buzzati: Seitsemän kerrosta, suom. Aarre Huhtala
Carlo Cassola: Sotilas, suom. Marja-Leena Mikkola
Piero Chiara: Tunnen tuoksusi, Giuditta, suom. Soma Rytkönen
Silvio D’Arzo: Vieraassa kodissa, suom. Marja-Leena Mikkola
Antonio Debenedetti: Sanat jotka eivät puhu, suom. Unto Paananen
Beppe Fenoglio: Sielunkaupat, suom. Aarre Huhtala
Natalia Ginzburg: Äiti, suom. Unto Paananen
Raffaele La Capria: Kaunis päivä, suom. Veera Alanärä
Marco Lodoli: Inagaddadavida, suom. Margareta Steinby
Primo Levi: Kirjan tyttö, suom. Unto Paananen
Elsa Morante: Silmälasipäinen mies, suom. Soma Rytkönen
Alberto Moravia: Onneton rakastaja, suom. Soma Rytkönen
Anna Maria Ortese: Silmälasit, suom. Veera Alanärä
Goffredo Parise: Sielu, suom. Veera Alanärä
Cesare Pavese: Nahkatakki, suom. Aarre Huhtala
Lalla Romano: Rooman ilmanala, suom. Veera Alanärä
Francesca Sanvitale: Orient-Express, suom. Soma Rytkönen
Leonardo Sciascia: Seuraleikki, suom. Soma Rytkönen
Mario Soldati: Pohjakerroksen pikkuasunto, suom. Soma Rytkönen
Mario Rigoni Stern: Odottaessa, metsää kuunnellen, suom. Veera Alanärä
Valentin Kononen

| Mitalit | Mitalit | Mitalit |  |
| --- | --- | --- | --- |
|  Valentin Kononen Budapestin EM-kilpailuissa 1998. |  Valentin Kononen Budapestin EM-kilpailuissa 1998. |  Valentin Kononen Budapestin EM-kilpailuissa 1998. |  |
Maa:   Suomi
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 50km kävely |  |
|  Hopeaa | Stuttgart 1993 | 50km kävely |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1998 | 50km kävely |  |
Valentin Kononen (s. 7. maaliskuuta 1969 Helsinki) on suomalainen entinen kilpakävelijä ja nykyinen kävelyvalmentaja. Kononen on saavutuksiltaan Suomen kaikkien aikojen paras mieskävelijä. Hän on kotoisin Vantaan Korsosta ja edusti Korson Kaikua kilpaurallaan.
Hän on voittanut suurkisoissa useita mitaleita, joista parhaana Göteborgin MM-kisoissa vuonna 1995 saavutettu kultamitali 50 kilometrin kävelyssä. Lisäksi Kononen on saavuttanut hopeamitalin vuoden 1993 MM-kisoissa Stuttgartissa ja vuoden 1998 EM-kisoissa Budapestissa. Kävelyn maailmancupissa hän oli kolmas vuosina 1995 ja 1997. Viimeisessä arvokilpailussaan Sydneyn olympiakisoissa 2000 Kononen hylättiin runsaan 40 kilometrin kävelyn jälkeen hänen ollessaan kilpailussa neljäntenä. Kononen myös valmentaa muita kävelijöitä, muun muassa Jani Lehtistä, Antero Lindmania, Aku Partasta ja Jarkko Kinnusta.
Urheilu-uran jälkeen Kononen on johtanut omistamaansa eTaika-nimistä ohjelmistoyritystä. Hän myi yrityksen Vismalle vuonna 2021 ja jatkoi yrityksen palveluksessa. Kononen on toimitusjohtajana Valluation Oy -nimisessä yrityksessä, joka vuonna 2021 teki 50 000 euron liikevaihdolla yli kolmen miljoonan euron tuloksen.
Kononen on naimisissa, ja hänellä on kolme tytärtä.
Arvokisasaavutukset 50 kilometrin kävelyssä

Kesäolympialaiset
Barcelona 1992 - seitsemäs
Atlanta 1996 - seitsemäs
Sydney 2000 - hylättiin
Maailmanmestaruuskilpailut
Tokio 1991 - viides
Stuttgart 1993 - hopeaa
Göteborg 1995 - kultaa
Ateena 1997 - yhdeksäs
Sevilla 1999 - keskeytti
Euroopan-mestaruuskilpailut
Split 1990 - kuudes
Helsinki 1994 - seitsemäs
Budapest 1998 - hopeaa
Ulkoratojen ennätykset

Radalla
3 000m 11.59,92
5 000m 18.52,24 (SE)
10 000m 39.23,44 (SE)
20 000m 1.22.22,6h (SE)
Maantiellä
10 km 39.20
20 km 1.20.42 (SE)
30 km 2.07.37 (SE)
50 km 3.39.34 (SE)
Nopeimmat 50 kilometrin kilpailut

3.39.34 (1) Dudince 25. maaliskuuta 2000
3.41.09 (3) Podebrady 20. huhtikuuta 1997
3.42.02 (2) Stuttgart 21. elokuuta 1993 (MM-kisat)
3.42.50 (3) Peking 30. huhtikuuta 1995
3.43.42 (1) Göteborg 11. elokuuta 1995 (MM-kisat)
3.44.28 (2) Budapest 21. elokuuta 1998 (EM-kisat)
3.45.19 (2) Naumburg 28. huhtikuuta 1996
3.47.14 (7) Helsinki 13. elokuuta 1994 (EM-kisat)
3.47.40 (7) Atlanta 2. elokuuta 1996 (Olympiakisat)
3.48.50 (9) Dudince 25. huhtikuuta 1998
Aiheesta muualla

Ylen Elävä arkisto: Kononen kävelykuninkaaksi
Ylen Elävä arkisto: Vallu kamppaili MM-kakkoseksi
Valentin Kononen (toinen vas.) ja muuta 50 kilometrin kävelyn kärkijoukkoa Budapestin EM-kilpailuissa 1998.
Veera Hellman

Veera Hellman (s. 13. lokakuuta 2002) on suomalainen jalkapalloilija, pelipaikaltaan keskikenttäpelaaja. Hän edusti juniorina Keravan Pallo -75:tä, PK Keski-Uusimaata ja kausina 2019–2020 HFA Märskyä. Hän siirtyi kaudeksi 2021 Helsingin Jalkapalloklubiin ja pelasi ensimmäisen liigaottelunsa huhtikuussa 2021 Jyväskylän Pallokerhoa vastaan. Kauden aikana hän pelasi kaikkiaan neljä liigaottelua, joissa hän sai peliaikaa 78–89 minuuttia. Kaudella 2022 hän pelasi 13 liigaottelua ja teki niissä neljä maalia, joista kaksi kauden ensimmäisessä liigaottelussaan Åland Unitedia vastaan.
Hellman on pelannut Suomen alle 17-vuotiaiden maajoukkueessa.
Jaguar (supertietokone)

| Jaguar |
| --- | --- |
Valmistaja:  Cray
Tyyppi:  supertietokone
Suoritin:  AMD Istanbul (Opteron)
Jaguar oli Crayn valmistama supertietokone, joka nousi maailman nopeimmaksi marraskuussa 2009 päivityksien jälkeen. Aiemmin nopein oli IBM Roadrunner.
Päivityksien myötä Jaguarin suorituskyky nousi 1,75 petaflopsiin Linpack-testissä.
Jaguar oli Cray XT5 -tietokone, joka otettiin käyttöön vuonna 2005, jolloin sen suorituskyky oli 26 teraflopsia. Päivitysten myötä tietokoneen suorituskyky kasvoi satakertaisesti: 37 376 kappaletta kuusiytimisiä AMD Istanbul -suorittimia korvasi neliytimiset suorittimet.
Järjestelmä käytti Lustre-pohjaista tiedostojärjestelmää nimeltä Spider.
Tietokoneen korvasi Titan.
Veera Kauppi

| Mitalit | Mitalit | Mitalit |  |
| --- | --- | --- | --- |
|  Veera Kauppi |  Veera Kauppi |  Veera Kauppi |  |
Maa:  Suomi
Naisten salibandy
| MM-kilpailut  | MM-kilpailut  | MM-kilpailut  |  |
|  Hopeaa | Tampere 2015 |  |  |
|  Hopeaa | Bratislava 2017 |  |  |
|  Hopeaa | Uppsala 2021 |  |  |
|  Hopeaa | Singapore 2023 |  |  |
|  Pronssia | Neuchâtel 2019 |  |  |
Veera Kauppi (s. 19. heinäkuuta 1997 Tampere) on suomalainen salibandyn pelaaja. Hän edustaa ruotsalaisseura Team Thorengruppenia. Ruotsalainen salibandylehti Innebandymagazinet valitsi hänet maailman parhaaksi naissalibandypelaajaksi vuosina 2017, 2018 ja 2021. Hän on tehnyt eniten tehopisteitä Suomen naisten maajoukkueessa. Hän pelannut myös jalkapalloa Naisten Liigassa Tampereen Ilveksen joukkueessa.
Salibandyssä Kauppi pelasi Naisten Salibandyliigan Kooveessa kaudesta 2011–2012 lähtien. Kaudella 2014–2015 hän sijoittui liigan pistepörssin kolmanneksi tehopistein 27+26. Kesällä 2018 hän siirtyi ruotsalaisseura IKSU:uun. Hän teki kaudella 2018–2019 Ruotsin liigan yhden kauden runkosarjan piste-ennätyksen 91 pisteellään, joka koostui 60 maalista ja 31 syötöstä 26 ottelussa. Vuonna 2020 IKSU vetäytyi talousvaikeuksien vuoksi liigasta ja Kauppi siirtyi myöskin Uumajassa pelaavaan Team Thorengruppeniin.
Kauppi on pelannut nuorisomaajoukkueissa ja saavuttanut alle 19-vuotiaiden MM-hopeaa vuosina 2014 ja 2016. Jälkimmäisellä kerralla hän sai välierässä polvikierukkavamman, joka esti hänen pelaamisensa loppuottelussa. Naisten maajoukkueessa hän on saavuttanut MM-hopeaa vuonna 2015 kotikaupunkinsa Tampereen MM-kilpailuissa sekä vuonna 2017 Bratislavassa, vuonna 2021 Uppsalassa ja vuonna 2023 Singaporessa. Vuoden 2019 MM-kilpailuissa Neuchâtelissa Kauppi saavutti pronssia. Hän sairastui kesken kisojen flunssaan ja oli sivussa puolivälieräottelusta Slovakiaa ja välieräottelusta Ruotsia vastaan. Pronssiottelussa Tšekkiä vastaan hän teki Suomen voittomaalin jatkoajalla. Uppsalassa 2021 Kauppi valittiin MM-turnauksen arvokkaimmaksi pelaajaksi. Hän on pelannut lokakuun 2023 loppuun mennessä 79 maaottelua, joissa hän on tehnyt 123 maalia ja antanut 82 maalisyöttöä. Hän nousi naisten maajoukkueen pistetilaston ykköseksi MM-kilpailuissa 2019.
Jalkapallossa Kauppi oli pelipaikaltaan hyökkääjä. Hän debytoi Ilveksen paidassa Naisten Liigassa toukokuussa 2015 PK-35 Vantaata vastaan. Avausmaalinsa hän teki saman vuoden elokuussa Merilappi Unitedia vastaan. Kauppi teki tuossa ottelussa hattutempun. Hän on voittanut liigassa yhden SM-hopean. Kauppi on edustanut myös Suomen nuorisomaajoukkueita.
Kaupin kaksossisar Oona Kauppi pelaa salibandyä Team Thorengruppenissa ja Suomen maajoukkueessa sekä pelasi myös jalkapalloa Ilveksessä.
Isma López

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ismael López Blanco
Syntymäaika: 29. tammikuuta 1990 (ikä 34)
Syntymäpaikka: Pamplona, Navarra, Espanja
Pelipaikka: laitapuolustaja tai -linkki
Pituus: 180 senttimetriä
Paino: 76 kilogrammaa
Seura
Seura: Sporting Gijón
Pelinumero: 18
Junioriseurat
2000–2005: Osasuna
2005–2007: Athletic
Seurat
| Vuodet | Seura | O | (M) |
| 2007–2010 | Athletic B | 81 | (15) |
| 2010–2011 | Zaragoza B | 35 | (13) |
| 2011–2012 | Lugo | 40 | (7) |
| 2012–2013 | Athletic Bilbao | 0 | (0) |
| 2013– | Sporting Gijón | 77 | (8) |
 Seurajoukkueuran tilastot kattavat vain kansalliset sarjat, päivitetty 17. elokuuta 2012.
Ismael ”Isma” López Blanco (s. 29. tammikuuta 1990 Pamplona, Navarra) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Sporting Gijónia ja on pelipaikaltaan vasen laitapuolustaja tai -linkki.
Seurajoukkueura

López edusti juniorina sekä pamplonalaista Osasunaa että bilbaolaista Athleticia. Hänen ja Javier Erason siirtyminen Athleticiin vuonna 2005 aiheutti välirikon Osasunan ja tuolloin Fernando Lamikizin johtaman Athleticin välillä. López pelasi kaksi kautta Athleticin junioreissa ja kolme kautta Espanjan kolmanneksi korkeimmalla sarjatasolla Segunda División B:ssä pelanneessa reservijoukkueessa, mutta ei lunastanut häneen asetettuja odotuksia ja jätti seuran vuonna 2010.
Kaudeksi 2010–2011 López siirtyi Zaragozan reservijoukkueeseen, joka pelasi neljänneksi korkeimmalla sarjatasolla Tercera Divisiónissa. Zaragozasta hän jatkoi Lugoon, jota hän oli nostamassa Segunda B:stä toiseksi korkeimmalle sarjatasolle Segunda Divisióniin kauden 2011–2012 päätteeksi. López oli Lugossa yksi nousijajoukkueen avainpelaajia, mikä vakuutti Athleticin hankkimaan hänet uudestaan riveihinsä kesäkuussa 2012.
López debytoi Athleticin edustusjoukkueessa 2. elokuuta 2012 Eurooppa-liigan kolmannen karsintakierroksen ottelussa kroatialaista Slaven Koprivnicaa vastaan, missä hän teki kaksi maalia.
Maajoukkueura

López on pelannut Espanjan nuorisomaajoukkueissa. Hän kuului alle 17-vuotiaiden ikäluokassa EM-kultaa ja MM-hopeaa vuonna 2007 saavuttaneeseen joukkueeseen.
Aiheesta muualla

Isma López Athletic Clubin sivustolla (englanniksi)
Isma López BDFutbol-sivustolla (englanniksi)
Viktor Gratschew

Viktor (Viki) Gratschew (25. lokakuuta 1931 Kyyrölä – 29. kesäkuuta 2015 Helsinki) oli suomalainen jalkapalloilija. Hän oli cup-mestari vuodelta 1956.
Viktor Gluškov

| Viktor Gluškov> Ви́ктор Миха́йлович Глушко́в |
| --- | --- |

Henkilötiedot
Syntynyt: 24. elokuuta 1923 Rostov-na-Donu, Neuvostoliitto
Kuollut: 30. tammikuuta 1982 (58 vuotta) Moskova, Neuvostoliitto
Muut tiedot
Koulutus: Donin Rostovin valtionyliopisto
 Nimikirjoitus
Aiheesta muualla
Kotisivu
Viktor Mihailovitš Gluškov (24. elokuuta 1923 – 30. tammikuuta 1982) oli yksi tietotekniikan perustajia Neuvostoliitossa ja vaikutti erityisesti nykyisen Ukrainan alueella.
Gluškov muistetaan muun muassa kontribuutioistaan automaattiteoriaan, transistoripohjaisista MIR-tietokoneista ja Ukrainan Kyberneettisen instituutin perustajana. Yksi hänen tavoitteistaan oli myös toteuttaa valtakunnallinen tietoverkko neuvostoliittoon. OGAS-hanke alkoi 1962, mutta ei koskaan toteutunut.
Hän on palkittu ansioistaan mm. Leninin palkinnolla vuonna 1964.
Gluškoville myönnettiin myös postuumisti IEEE:n pioneeripalkinto IEEE Computer Society Pioneer Award vuonna 1996 digitaaliautomaation edistämisestä tietokonearkkitehtuureissa.
Videopelivuosi 2020

Videopelivuosi 2020 käsittelee vuoden 2020 aikana julkaistuja videopelejä ja videopelimaailman merkittäviä tapahtumia.
Tapahtumia

Vuosittain järjestettävä Electronic Entertainment Expo peruttiin COVID-19 -viruksen johdosta.
Game Developers Conference on lykätty myöhemmäksi COVID-19 -viruksen johdosta.
Tokyo Game Show pidettiin verkossa COVID-19 -viruksen johdosta.
Laitteistojulkaisuja

PC Engine Mini
PlayStation 5
Xbox Series X ja Series S
Videopelijulkaisuja

| Merkintä | Ohjelmisto |
| --- | --- |
iOS: Apple iOS
Mac: Mac OS
Win: Microsoft Windows
Lin: Linux
3DS: Nintendo 3DS
NS: Nintendo Switch
PS4: PlayStation 4
PSV: PlayStation Vita
XOne: Xbox One
Vaasan hallinto-oikeus

| Vaasan hallinto-oikeus Vasa förvaltningsdomstol |
| --- | --- |

 Vaasan oikeustalo toukokuussa 2018.
Perustettu:  1999
Tehtävä:  Hallintotuomioistuin
Ministeriö:  Oikeusministeriö
Päätoimi­paikka:  Korsholmanpuistikko 43 Vaasa
Valtio:  Suomi
Ylituomari:  Riikka Mäki
Aiheesta muualla
Sivusto
Vaasan hallinto-oikeus (ruots. Vasa förvaltningsdomstol) on vuonna 1999 perustettu muutoksenhakutuomioistuin. Vaasan hallinto-oikeuden tuomiopiiriin kuuluvat Pohjanmaan, Etelä-Pohjanmaan ja Keski-Pohjanmaan maakuntien kunnat. Hallinto-oikeudessa käsitellään tuomiopiirin hallintoriitoja, valituksia, alistuksia sekä hakemuksia koskien viranomaisten päätöksiä. Hallinto-oikeus ratkaisee käsittelyssä, onko annettu päätös lainmukainen. Vaasan hallinto-oikeudessa käsitellään myös koko maan vesilain ja ympäristösuojelulain mukaiset lupa- ja velvoittamispäätökset.
Historia

Vaasan hallinto-oikeus perustettiin 1. marraskuuta 1999 voimaan tulleen hallinto-oikeusuudistuksen myötä, jolloin 11 lääninoikeuden tilalle perustettiin 8 alueellista hallinto-oikeutta. Vaasan hallinto-oikeus perustettiin yhdistämällä Vaasan lääninoikeus ja Vesiylioikeus. Hallinto-oikeusuudistuksen tavoitteena oli, että hallinto-oikeuksien käsiteltäväksi tulevat asiat jakautuisivat mahdollisimman tasaisesti tuomioistuinten kesken ja että hallintotuomioistuimissa olisi eri asiaryhmien riittävä asiantuntemus.
Vaasan hallinto-oikeuden vaakunan on suunnitellut heraldikko Reijo Helläkoski vuonna 2017.
Vaasan hallinto-oikeuden tuomiopiiri

Vaasan hallinto-oikeuden tuomiopiiriin kuuluvat seuraavat kunnat:
Pohjanmaa: Isokyrö, Kaskinen, Korsnäs, Kristiinankaupunki, Kruunupyy, Laihia, Luoto, Maalahti, Mustasaari, Närpiö, Pedersöre, Pietarsaari, Uusikaarlepyy, Vaasa, Vöyri
Etelä-Pohjanmaa:  Alajärvi, Alavus, Evijärvi, Ilmajoki, Isojoki, Karijoki, Kauhajoki, Kauhava, Kuortane, Kurikka, Lappajärvi, Lapua, Seinäjoki, Soini, Teuva, Vimpeli, Ähtäri
Keski-Pohjanmaa: Halsua, Kannus, Kaustinen, Kokkola, Lestijärvi, Perho, Toholampi, Veteli
Vaasan hallinto-oikeuden tuomiopiiri ympäristönsuojelulain ja vesilain mukaisissa lupa- ja hallintopakkoasioissa on koko Suomi, lukuun ottamatta Ahvenanmaan maakuntaa.
Aiheesta muualla

Vaasan hallinto-oikeuden sivut
Vaasan hallinto-oikeuden julkaisemia ratkaisuja (Arkistoitu – Internet Archive)
Viktor Geraštšenko

Viktor Geraštšenko
Vladimir Putin ja Viktor Geraštšenko.
Viktor Vladimirovitš Geraštšenko (ven. Ви́ктор Влади́мирович Гера́щенко, s. 21. joulukuuta 1937[lähde? ]) on venäläinen pankkiiri ja poliitikko.
Geraštšenkon isä, joka oli Neuvostoliiton johtavia pankkiireja, johti ulkoministeriön talousosastoa 1940-luvulla ja päätti uransa keskuspankin varajohtajana. Viktor Geraštšenko valmistui 1960 Moskovan taloustieteiden instituutista ja meni työhön Neuvostoliiton valtionpankkiin. Vuonna 1965 hän johti Moscow Narodny Bankia Lontoossa. Vuonna 1982 hän siirtyi ulkomaankauppaa hallinnoivaan Vneshtorgbankiin. Vuonna 1991 hän oli Neuvostoliiton valtionpankin viimeinen johtaja. Hän oli myös 1992–1994 Venäjän keskuspankin johdossa. Geraštšenkoa pidettiin vastuullisena lokakuun 1994 "mustasta tiistaista", jolloin ruplan kurssi romahti 25 prosenttia päivässä. Yhdysvaltalainen Jeffrey Sachs nimitti häntä "maailman huonoimmaksi keskuspankkiiriksi.
Geraštšenko palasi keskuspankin johtoon 1998 talouskriisin alettua, ja talous alkoi elpyä romahduksen jälkeen. Maaliskuussa 2002 hän jäi eläkkeelle ikäänsä vedoten, mutta hyväksyi aseman Jukos-öljy-yhtiön johtokunnan puheenjohtajana. Hän liittyi Rodina-puolueeseen ja nousi sen kanssapuhemieheksiselvennä, ja hänet valittiin duumaan.
Geraštšenko oli presidenttiehdokkaana 2004 ja ilmoittautui vapaaehtoiseksi "radikaalin opposition" yhteiseksi ehdokkaaksi vuoden 2008 presidentinvaaliin, mutta hänellä on asemaan monta kilpakumppania.[lähde? ]
Italian 4. armeija

| 4>  armeija |
| --- | --- |
Toiminnassa:  kesäkuu 1938 - 1943
Valtio:   Italia
Puolustushaarat:  maavoimat
Aselajit:  jalkaväki
Osa joukkoa:  Regio Esercito
Sodat ja taistelut:  toinen maailmansota
Italian 4. armeija oli Italian kuninkaallisen armeijan yhtymä toisessa maailmansodassa.
Perustaminen ja palvelus

Armeija perustettiin kesäkuussa 1938 rauhan ajan esikunta ja se aktivoitiin elokuussa 1939 4. armeijan esikuntana. Se otti Italian julistettua 10. kesäkuuta 1940 sodan Ranskalle ja Yhdistyneelle kuningaskunnalle Ranskan Rivieran valtaukseen. Se hyökkäsi Alppien yli St. Bernardin solan läpi, mutta armeija epäonnistui tavoitteidensa saavuttamisessa. Se pysähtyi Ranskan rajalinnakkeiden eteen. Ranskan antauduttua armeijan esikunta siirtyi Mentoniin, josta se johti Ranskan Italian haltuun jääneen alueen miehitystä.
Armeija osallistui 11. marraskuuta 1942 operaatio Antoniin eli Saksan johtamaan Vichyn Ranskan miehitykseen. Italian antauduttua syyskuussa 1943 Saksan joukot riisuivat pääosan armeijasta aseista ja siirtivät heidän sotavankeina Saksaan.
Komentajat

Armeijankomentajina olivat:
armeijankenraali Camillo Grossi 1938-1940
armeijankenraali Mario Vercellino 1940
armeijankenraali Alfredo Guzzoni 1940
armeijankenraali Mario Caracciolo di Feroleto 1940-1941
armeijankenraali Mario Vercellino 1941-1943
Janukovytšin II hallitus

Viktor Janukovytšin johtama Ukrainan hallitus nimitettiin kesällä 2006, kun 10. tammikuuta 2006 epäluottamuslauseen saanut Jeh’anurovin hallitus erosi.
| Ministeri | Tehtävissä | Puolue |
| --- | --- | --- |
| Pääministeri Viktor Janukovytš |   – |  Alueiden puolue |
| Ensimmäinen varapääministeri ja valtiovarainministeri Mykola Azarov  |   –  |   |
| Ukrainan varapääministeri Andri Kljujev |   – |   |
| Ukrainan varapääministeri Dmytro Tabatšnyk |   – |   |
| Rakentamis-, arkkitehtuuri- ja kunnallistekniikkaministeri Volodymyr Rybak  |   – |    |
| Sisäministeri  Juri Lutsenko Vasyl Tsuško |   – |   |
| Hiiliteollisuusministeri Juri Boiko |   – |   |
| Talousministeri Arseni Jatsenjuk Anatoli Kinah’ |   –   – |   Ukrainan industrialistien ja yrittäjien puolue |
| Ulkoministeri Borys Tarasjuk Arseni Jatsenjuk |   –  – |  Ukrainan kansanliike  |
| Kulttuuri- ja matkailuministeri Ihor Lih’ovyi  |   – |   |
| Puolustusministeri Anatoli Hrytsenko |   – |   |
| Opetus- ja tiedeministeri Stanislav Nikolajenko |   – |   |
| Terveysministeri Juri Poljatšenko |   – |     |
| Ympäristöministeri Pavlo Ihnatenko |   – |   |
| Polttoaine- ja energiaministeri Ivan Platškov |   – |   |
| Työ- ja sosiaaliministeri Ivan Sah’an |   – |   |
| Teollisuusministeri Volodymyr Šandra |   – |   |
| Liikenne- ja viestintäministeri Viktor Bondar |   – |   |
| Hätätila- ja Tšernobylin onnettomuuden seurausten väestönsuojeluministeri Ivan Tkalenko |   – |   |
| Perhe-, nuoriso- ja urheiluministeri Juri Pavlenko |   – |   |
| Valtiovarainministeri Juri Pavlenko |   – |   |
| Oikeusministeri Juri Zvaritš |   – |   |
James Ford

| James Ford |
| --- | --- |
 James Ford festivaalilla vuonna 2013
Henkilötiedot
Syntynyt: 11. joulukuuta 1981 (ikä 42) Leek, Staffordshire, Britannia
Ammatti:  musiikkituottaja, miksaaja, muusikko, lauluntekijä
Muusikko
Aktiivisena:  2000–
Tyylilajit:  indie rock, indie pop, electronica
Soittimet:  rummut, koskettimet, kitara, basso
Levy-yhtiöt:  Warp Records ja Warner/Chappell Music 
Aiheesta muualla
www.jamesellisford.com
  [ Muokkaa Wikidatassa ] [ ohje ]  
James Ford (s. 11. joulukuuta 1981 Leek, Britannia) on brittiläinen musiikkialalla toimiva tuottaja, miksaaja ja muusikko. Hän on työskennellyt muun muassa Arctic Monkeysin, Depeche Moden, Klaxonsin, Mumford & Sonsin ja The Last Shadow Puppetsin kanssa.
Valikoitu diskografia > Tuottajana

Arctic Monkeys – Favourite Worst Nightmare (2007)
Klaxons – Myths of Near Future (2007)
The Last Shadow Puppets – The Age of the Understatement (2008)
Arctic Monkeys – Humbug (2009)
Arctic Monkeys – Suck It and See (2011)
Florence and the Machine – Ceremonials (2011)
Little Boots – Nocturnes (2013)
Arctic Monkeys – AM (2013)
Mumford & Sons – Wilder Mind (2015)
The Last Shadow Puppets – Everything You’ve Come to Expect (2016)
Depeche Mode – Spirit (2017)
Everything Everything – A Fever Dream (2017)
Vaskjala-Ülemiste kanal

| Vaskjala–Ülemiste kanal |
| --- | --- |

Maanosa:  Eurooppa
Maat:  Viro
Maakunnat:  Harjumaa
Kunnat:  Rae, Tallinna (d)
Vesistöalue ja valuma-alueen tietoja
Päävesistöalue:  Pirita jõen vesistö, Ülemistejärvi
Pinta-ala:  28,6 km²  
Joen uoman kohteita
Alkulähde:  Vaskjalan tekojärvi, Rae
 :  59°1′14″N, 25°21′37″E
Laskupaikka:  Ülemistejärvi, Tallinna
 :  59°21′31″N, 24°56′30″E
Esteet:  Vatatie 8, Valtatie 2 ja Tallinnan lentokenttä
Sivu-uomat:  Ruunaoja (d)
Taajamat:  Vaskjalan kylä, Raen kylä ja Peetrin asuinalue
Mittaustietoja
Lähdekorkeus:  39 m  (noin) 
Laskukorkeus:  35,7 m
Korkeusero:  3 m  (noin)
Pituus:  10,8 km  
Kaltevuus:  0,31 m/km
Muuta
Vaskjala–Ülemiste kanal Raen kylässä
Vaskjala–Ülemiste kanal (myös Pirita jõe–Ülemiste kanal) on kanava Raen kunnassa ja Tallinnassa Harjumaalla. Kanava alkaa Vaskjalan tekojärvestä ja se laskee  Ülemistejärveen. Kanava on yksi osa Tallinnan vesihuoltojärjestelmää.
Kanavan ominaisuudet ja kulku

Vaskjalan tekojärvi sijaitsee Vaskjalan asuinalueella Jürin pienoispauppalan itäpuolella. Tekojärven luoteisrannassa on säännöstelypato, josta kanava alkaa. Sen kokonaispituus on 10,8 km ja kulkee pääasiassa koilliseen seuraten Rae rabaa (Raen suo). Kanavan virtaama oli keskimäärin 6 m³/s.
Historiaa

Pääkaupungin vesihuollon saavutettua äärirajansa rakennettiin vuonna 1922 kanava, joka toi vettä Pirita jõesta Ülemistejärveen. Vesi pumpattiin Pirita jõesta kanavaan pumppaamossa. Vuonna 1970 perustettiin Vaskjalan tekojärvi, jossa vedenpinta on korkeampi ja jotta vesi virtaisi itsekseen kanavaa myöten eteenpäin.
Vesa Vainio

Vesa Veikko Vainio (2. joulukuuta 1942 Helsinki – 2. heinäkuuta 2024 Espoo) toimi urallaan useissa johtotehtävissä suomalaisissa yrityksissä. Hän työskenteli Kymmene Oy:n toimitusjohtajana 1991–1992 sekä Merita Oyj:n konserninjohtajana 1992–1997. Vuosina 1998–1999 sekä 2000–2002 Vainio oli Nordea AB:n hallituksen puheenjohtaja. 1999–2000 hän toimi Nordea AB:n hallituksen varapuheenjohtajana.
Vainio oli pitkäaikainen Nokia Oyj:n hallituksen jäsen vuodesta 1993 alkaen 2000-luvun alkuvuosiin. Hän oli myös UPM-Kymmene Oyj:n hallituksen puheenjohtaja.
Vainio valmistui Helsingin yliopistosta, ja hän oli koulutukseltaan oikeustieteen kandidaatti. Lisäksi hänelle myönnettiin ministerin arvonimi vuonna 2001.
Helsingin yliopiston oikeustieteellisessä tiedekunnassa on tunnustukseksi Vesa Vainion elämäntyölle Nordea Oy:n hallituksen lahjoitusvaroilla vuoden 2003 alussa perustettu vertailevan vero-oikeuden Vesa Vainio -professuuri (Vesa Vainio Professorship in Comparative Tax Law).
James Fergusson

James Fergusson
James Fergusson (1808–1886) oli brittiläinen arkkitehti. Hän kirjoitti yhtäältä intialaisesta, itämaisesta ja klassisesta rakennustaiteesta, toisaalta uudemmastakin arkkitehtuurista ja tyylihistoriasta. Hänen pääteoksensa on History of Architecture in all Countries (1873–1876).
Aiheesta muualla

Kuvia tai muita tiedostoja aiheesta James Fergusson Wikimedia Commonsissa